K o m u n i k é

	Vláda SR na svojom zasadnutí prerokovala návrh na vydanie rozhodnutia
o privatizácii časti zdravotníckeho zariadenia Poliklinika Ružinov – časť Obvodné zdravotné stredisko Bajzova 2, predložený Ministerstvom pre správu a privatizáciu národného majetku Slovenskej republiky podľa § 10 ods. 1 a 13 a § 10a ods. 2 zákona
č. 92/1991 Zb. o podmienkach prevodu majetku štátu na iné osoby v znení neskorších predpisov.
Nadobúdateľom privatizovaného majetku je spoločnosť ZS Bajzova s.r.o., Bajzova 2, 821 08 Bratislava, IČO: 35 811 030, ktorú založili zdravotnícki pracovníci, ktorí dlhodobo poskytujú zdravotnú starostlivosť v zdravotníckom zariadení. Spoločnosť predložila reálny podnikateľský plán a navrhla prijateľnú kúpnu cenu a platobné podmienky.